จริงๆคือได้ยินชื่อร้านนี้มาซักพักแล้ว เห็นว่าอยู่ไกล้บ้าน ตอนอยู่ซอยนวลจันทร์ แต่ยังไม่มีโอกาสได้ไปลองซักที จนย้ายมาอยู่สาทร พอดีคอนโดอยู่สาทรพอดีเลยได้โอกาสจองซักที 

ครั้งแรกแฟนโทรจองได้เป็นวันพุธตอนสองทุ่ม แต่ถึงเวลาเค้าดูยั๊วะๆ บอกว่าร้านบอกไม่ได้แล้ว เพราะเราไม่ได้คอนเฟิร์มและต้องมีค่า deposit ไว้ก่อน ก็เลยแอบเฟลกันนิดหน่อย คราวนี้เลยแอดไลน์ไปจองเอง แอดมินก็ตอบดีมากๆ แนะนำนู่นนี่ เราขอคิวเร็วที่สุดได้วันไหน ลงตัวที่วันเสาร์ตอนเที่ยง แล้วเค้าก็ถามว่าจะรับคอร์สไหน ตามนี้ 


Flow omakase 3,500 THB/person (deposit 1000)
10 courses menu

Sense Omakase  5,500 THB/person (deposit 2000)
13 courses menu with special bidding top grade materials


สรุปที่เราเลือกแบบ Sense เพราะแอบกลัวไม่อิ่ม และอยากลอง Special menu ของเค้าด้วย พอโอนมัดจำเสร็จสรรพ เค้าก็ส่งแผนที่ พร้อมคอนเฟิร์มเวลามาให้ค่ะ แต่เราแอบฉุกคิดว่าวันเสาร์ ถ้าเที่ยงเลย กลัวไม่ตื่น เลยขอเค้าสายกว่าเที่ยงได้มั้ย เค้าก็บอกงั้นบ่ายโมงสะดวกมั้ยคะ เราก็โอเคเลย จบที่วันเสาร์ บ่ายโมง

วันเสาร์ตั้งนาฬิกาปลุกตอนเที่ยง 20 แทบไม่ต้องเผื่อเวลาเพราะร้านอยู่ไกล้คอนโดมากๆ อยู่ติดถนนใหญ่สาทรเลย ไปง่ายมาก ไปถึงร้านน่าจะเลทประมานเกือบ 10 นาที จอดรถเสร็จเดินหาร้านอยู่ชั้น G Lobby ของ Sathorn Garden เลยค่ะ เดินไปมุมสุดทางเจอเลย

กำลังเปิดประตูร้าน แฟนบอกเอ๊ะ ร้านเปิดรึปล่าว ไม่มีคนเลย แต่มองเข้าไปมีเชฟกับผู้ช่วยอยู่ 3 คน และมีเซทจานวางเตรียมไว้สองที่ .. อ่อ ของเรานั่นเอง สรุปทั้งร้านมีกันสองคน เป็น Private course แอบนั่งกันเกร็งๆอยู่ 55

บรรยากาศร้านก็ได้ฟีลญี่ปุ่นดีค่ะ ไม่ได้หรูหรา แต่รู้สึกอบอุ่นบอกไม่ถูก ที่สำคัญคือเชฟสุภาพมากกกกกกกกกกกกกกกกกกกกกกก เชฟคนไทย แต่ฝีมือการปั้น การลงรายละเอียดไม่แพ้เชฟญี่ปุ่นเลย ทุกคำจะมีอธิบายถึงวิธีการทำ และวัตถุดิบ มาจากไหน อะไรยังไง คือดีมาก

เชฟค่อนๆเสริฟทีละคำๆ ไม่ต้องลงลึกบรรยายรายละเอียดแต่ละคำละกันเนอะ เอาเป็นว่าฟินลิ้น ละลายในปากทุกคำ 

- ส่วนของปลา สดๆ คุณภาพแน่นๆ 
- ส่วนของข้าว ปั้นดีค่ะ ข้าวไม่นิ่มไม่แข็งเกิน และไม่ร่วน ใช้ตะเกียบคีบก็ไม่แตก แต่จะให้ฟินเอามือหยิบเข้าปากเลยดีกว่า
** แอบเห็นผู้ช่วยเชฟ ก้มหน้าก้มตา เอาจริงเอาจังกับข้าวในหม้อมาก ก้มอยู่อย่างงั้นเกือบชั่วโมง จนนี่ต้องลุกยืนดูว่าเค้าทำอะไร 555 
ก็ไม่งงว่าทำไมต้องให้จ่ายมัดจำก่อน เพราะทั้งข้าว ทั้งปลา เค้าต้องมีการเตรียมมาให้พอดีกับจำนวนลูกค้าจริงๆ และคุณภาพจริงๆ และรอบนึงเค้ารับน้อยมากค่ะ นี่แอบถามมารอบเที่ยง รับแค่ 4 ที่ ส่วนรอบเย็นมีสองเวลา 18:00 กับ 20:00 รับแค่รอบละไม่เกิน 6 คน ถ้าใครจะมาหลายคนแนะนำให้จองแต่เนิ่นๆนะคะ

สรุป :: โดยรวม ประทับใจมาก ทั้งรสชาติ และบริการ มาอีกแน่นอนค่ะ จากตอนแรกที่แฟนแอบนอยด์ๆที่จองคราวก่อนพลาด มากินเสร็จนี่นางเอ่ยปากชมเลยว่าอร่อย จะมาอีก คือการบริการนี่สำคัญพอๆกับรสชาติเลยนะ ไปมาหลายที่ร้านไหนเชฟดังๆติสแตก ไม่ยิ้ม ไม่คุย ไม่สุภาพ เราก็เหมือนอืม กินๆไปให้เสร็จๆ บางทีกินไปเล่นมือถือไปยังกลัวเชฟด่าเลย แต่ร้านนี้คือชิลเหมือนนั่งเล่นอยู่บ้าน 55 แม้แต่ผู้ช่วยยังสุภาพเลยอ่ะ นี่ชมจากใจ

ปล. ร้านนี้ไม่มีแอลกอฮอลล์กับน้ำอัดลมนะคะ ทางร้านบอกว่าอยากให้ลูกค้าได้ลิ้มรสชาติซูชิอย่างถ่องแท้ เลยมีแต่ชาเขียวกับน้ำเปล่า แหะๆ ไม่เป็นไร ให้อภัย

สรุป 2 :: อ่ะ ใครยังลังเลก็ยังไม่ต้องเชื่อที่เราพิมพ์ ลองหาเวลาจองดูเนอะ จริงๆ อะไรดีเราก็ว่าดีนะ นี่จ่ายเงินไปทานเหมือนกัน ที่จริงแอบกลัวมาเขียนอวยแบบนี้เดี๋ยวรอบหน้าจะไปแล้วจองยากไปอีก 55 แต่ประทับใจจนอยากบอกต่อแค่นั้นเอง 

จบการรายงานแต่เพียงเท่านี้ ไม่ใช่นักชิมมืออาชีพเนอะ  รีวิวไปตามความรู้สึก ขอบคุณค่าา